Publication: Magyar Közlöny
Issue: MK-2003-125 (Year: 2003, Number: 125)
Era: 1990-2004
Section: 1035/1997. (IV. 10.) Korm. határozat 3. pontja alapján, az
Paragraph Index: 144

6. A Közalapítvány gazdálkodása 6.1. A Közalapítvány vagyonának felhasználásáról a Kuratórium — az Alapító Okiratban és a Vagyonkezelési Szabályzatban foglalt elõírásoknak megfelelõen — dönt. 2003/125. szám 6.2. A Közalapítvány célvagyona a Közalapítvány törzsvagyonon felüli vagyonrésze, valamint ezen és a törzsvagyon hozadékai. A Közalapítvány célvagyona részévé válnak a késõbbiekben a Közalapítványhoz csatlakozó bel- és külföldi természetes és jogi személyek feltétel nélküli, valamint a feltételekhez kötött pénzbeli és dologi adományai, amennyiben ezeket a Közalapítvány Kuratóriuma elfogadja, illetve a Közalapítvány vállalkozási tevékenységbõl származó bevétele. 6.3. A célvagyon a közalapítványi célok megvalósítását és mûködési költségeinek biztosítását szolgálja, azt a Kuratórium — az Alapító Okirat, valamint a Befektetési és Vagyonkezelési Szabályzat keretei között — szabadon felhasználhatja. 6.4. A Közalapítvány saját tõkéje az alapításkori ingatlanvagyon és muzeális értéktárgy 50%-ának megfelelõ érték, illetve annak a KSH megelõzõ évi fogyasztói árindexével folyamatosan átértékelt összegének mértéke alá nem csökkenhet a Közalapítvány fennállásának ideje alatt. E szabály alkalmazásakor a saját tõke számításánál a Közalapítvány tulajdonába került életjáradékra váltható kárpótlási jegy, illetve annak forintértéke nem vehetõ figyelembe (törzsvagyon). 6.5. A Közalapítvány vállalkozási tevékenységet csak közhasznú céljainak megvalósítása érdekében folytathat, amelynek mértéke nem haladhatja meg az 5.1. b) és c) pontokban megjelölt vagyontárgyak összesített, mindenkori értékének 50%-át. Vállalkozási tevékenységet kizárólag belföldön, az Alapító Okiratban meghatározott célkitûzések megvalósítása érdekében folytathat úgy, hogy a Közalapítvány céljának megvalósítását nem veszélyeztetheti, és felelõsségvállalása az adott ügylet során nem haladhatja meg vagyoni hozzájárulása összegét, figyelembe véve a 6.4. pontban foglaltakat. Az induló vagyont képezõ ingatlanok bérbeadás útján is hasznosíthatóak. 6.6. A Kuratórium a Közalapítvány vagyoni helyzete és bevételei ismeretében évente dönt a Közalapítvány céljai között felsorolt feladatok végrehajtásához felhasználható pénzeszközök mértékérõl, felosztásuk módjáról. 6.7. Az életjáradékra váltható kárpótlási jegy igénylésének és juttatásának eljárási rendjét a Kuratórium szabályozza. Az életjáradékra váltható kárpótlási jegy juttatása a személyenkénti 600 ezer forint címletértéket nem haladhatja meg. 6.8. A Közalapítvány befektetési tevékenységet a Kuratórium által elfogadott befektetési szabályzat szerint végzi (Ksztv. 17. §).

Source: https://magyarkozlony.hu/hivatalos-lapok/fa2c91a964d17a0674527338824add2b0daef4d9/dokumentumok/48a9200cd24c21cd753857c9b934dfa0450a6a98/letoltes